“พาณิชย์” เผยส่งออกเดือนพ.ย.โต 24.7% หนุน 11 เดือนแรกขยายตัว 16.4%
“พาณิชย์” เผยส่งออกเดือนพ.ย.โต 24.7% หนุน 11 เดือนแรกปีนี้ขยายตัว 16.4% ตามเศรษฐกิจโลกฟื้นตัว ส่วนนำเข้าเดือนพ.ย.โต 20.5%  
“พาณิชย์” เผยส่งออกเดือนพ.ย.โต 24.7% หนุน 11 เดือนแรกปีนี้ขยายตัว 16.4%  ส่วนนำเข้าเดือนพ.ย.โต 20.5%  
20 ธ.ค. 2564

นายจุรินทร์ ลักษณวิศิษฏ์ รองนายกรัฐมนตรี และ รมว.พาณิชย์ แถลงภาวะการค้าระหว่างประเทศของไทยเดือน พ.ย.64 พบว่า การส่งออกขยายตัวได้ 24.7% มาที่มูลค่า 23,647.9 ล้านเหรียญสหรัฐ ขณะที่การส่งออกช่วง 11 เดือนปีนี้ (ม.ค.-พ.ย.) ขยายตัวได้ 16.4% คิดเป็นมูลค่ารวม 2.46 แสนล้านเหรียญสหรัฐ
ขณะที่การนำเข้าในเดือน พ.ย.64 ขยายตัว 20.5% มาที่ 22,629.2 ล้านเหรียญสหรัฐ และการนำเข้าในช่วง 11 เดือนแรกของปีนี้ขยายตัว 29.4% มาที่ 2.42 แสนล้านเหรียญสหรัฐ ทำให้ไทยเกินดุลการค้าในเดือน พ.ย.64 ราว 1,018.7 ล้านเหรียญสหรัฐ และช่วง 11 เดือนแรกเกินดุลการค้า 3,927.3 ล้านเหรียญสหรัฐ
สาเหตุที่ทำให้การส่งออกของไทยยังขยายตัวได้ดีต่อเนื่องมาจากการส่งเสริมการส่งออกของภาครัฐ เศรษฐกิจโลกฟื้นตัว การขยายตัวภาคการผลิตทั่วโลก เงินบาทยังอ่อนค่า และการเพิ่มขึ้นของราคาสินค้าโภคภัณฑ์ทั่วโลก